Prieto destaca el paper transformador de l'arquitectura en la inauguració de l'exposició '40 anys d?arquitectes a la Safor (1985-2025)'
24 abril 2025

## Prieto destaca el paper transformador de l'arquitectura en la inauguració de l'exposició '40 anys d?arquitectes a la Safor (1985-2025)'24 abril 2025Última actualització: 24 abril 2025

![](../gestion/img/a5d4982e22961a80c8d78d5edc43e7f4d20150ed3ef4d9c932a9a34aa6567917.jpg)  
  

L’alcalde de Gandia, **José Manuel Prieto,** va participar ahir en la inauguració de l’exposició “_40 anys d’arquitectes a la Safor (1985–2025)_”, organitzada per la delegació territorial del Col·legi d’Arquitectes de la Comunitat Valenciana (CTAV) a la seu de la Safor i on també van estar presents la presidenta del CTAV, Marina Sender; i la delegada de la Safor, Amelia Morant.

En la seua intervenció, Prieto va destacar el paper fonamental que ha tingut l’arquitectura en l’evolució urbana i social de la ciutat durant les darreres quatre dècades.

“_És un privilegi per a Gandia comptar des de fa 40 anys amb una delegació del col·legi d’arquitectes, un referent no sols per als professionals del sector, sinó també per a la ciutadania_”, va assenyalar l’alcalde.

Durant el seu discurs, l’alcalde va recordar com era la Gandia d’abans i com la implantació de les noves corporacions democràtiques i l’autonomia territorial van propiciar un nou model de ciutat, amb especial atenció a l’entorn construït i a la qualitat de vida de les veïnes i veïns.

“_La Gandia actual és més humana, més inclusiva i més sostenible_”, va afirmar, destacant la revaloració del patrimoni històric-artístic i l’aposta per la sostenibilitat, la renaturalització urbana i la innovació en les infraestructures.

Prieto també ha volgut subratllar la importància dels arquitectes com a agents clau en el desenvolupament urbanístic i en la millora de les condicions de vida, tant des de l’exercici lliure de la professió com des de l’administració pública.

L’exposició, comissariada per Ignacio Lafuente i Alberto Peñín, reuneix projectes, fotografies i documents que repassen quatre dècades d’arquitectura a la comarca de la Safor, i suposa un homenatge a la trajectòria dels professionals que han contribuït al creixement equilibrat i sostenible de la regió.